**И З В Е Ш Т А Ј**

**за работата на ООУ ,,Страшо Пинџур“ Кавадарци**

**во учебната 2024/2025 година**

Извештајот за работата на училиштето во учебната 2024/2025 година е изготвен врз основа на досегашната реализација на активностите кои влегуваат во рамките на Годишната програма за работата на училиштето во учебната 2024/2025 година и анализа на реализација на наставата и другите воннаставни активности, а во согласност со Законот за Основно образование, документи и акти на МОН, прописи и укажувања од БРО и ДПИ и Општина Кавадарци.

Учебната година започна на 02.09.2024 година, а заврши на 10.06.2025 година. Реализацијата на наставата и другата воспитно-образовна дејност се одвиваше редовно и според планирањата, односно дадените програми од страна на БРО, како и според новите програми и планирања за учениците во одделенска настава како и во шесто одделение. Оваа година во делот на инфраструктура најголем акцент беше ставен на уредувањето на училишниот двор и спортските терени во централното училиште, како и во подрачните училишта, соопремувањето на училиштето со нагледни средства и помагала, како и изградбата на спортските сали во подрачните училишта.

Реализирани се вкупно 180 наставни денови, со целосна реализација на сите предвидени програми и активности, како наставните така и воннаставните активности предвидени со Годишната програма за работа на училиштето за учебната 2024/2025 година, Програмата за ексурзии и наставните програми и планови на наставниците за оваа учебна година.

Компаративната анализа во училиштето се изработува врз основа на податоците од годишниот статистички извештај, за паралелките во учебната 2024/2025 година, како и статистичките извештаи на паралелките од двете минати учебни години – 2023/2024 година и 2022/2023 година.

Во ООУ „Страшо Пинџур“ - Кавадарци учат вкупно 520 ученици (512 во редовните паралелки, а 8 ученици во паралелките со посебни образовни потреби), од кои 187 се описно оценети, додека 333 се бројчано оценети (325 во редовните паралелки и 8 ученици од паралелките со посебни образовни потреби).

**Среден успех** на ниво на училиште во учебната 2024/2025 година е 4,42 што е за 0,07 помал од учебната 2023/2024 година и за 0,15 повеќе од учебната 2022/2023 година:

2024/2025 – среден успех во учебната година: 4,42

2023/2024 – среден успех во учебната година: 4.49

2022/2023 – среден успех во учебната година: 4.27

Изработена е **споредбената анализа** на успехот на учениците по пол, национален и социјален статус:

* учениците од ромска националност имаат помал успех, од учениците од македонска националност; успехот на учениците од македонска националност е 4,53, додека на учениците од ромската националност средниот успех е 3,00;
* учениците од женски пол имаат подобар успех од учениците од машки пол;
* учениците со низок социјален статус имаат послаб успех од учениците со повисок социјален статус.

**Изостаноци** на ниво на училиште се 10 681, што е за 1628 изостаноци повеќе од учебната 2023/24 година и за 830 изостаноци повеќе од учебната 2022/2023 година:

2024/2025 година – 10681 изостаноци, или просек по ученик 20,86

2023/2024 година - 9035 изостаноци, или просек по ученик 17,17

2022/2023 година – 9851 изостаноци, или просек по ученик 18,58

Во однос на податоците по пол, национален и социјален статус добиени се следните податоци:

- учениците од женски пол имат помалку изостаноци од учениците од машкиот пол;

- учениците од ромска националност направиле повеќе изостаноци од учениците од македонска националност;

- учениците со повисок социјален статус направиле повеќе изостаноци од учениците со понизок социјален статус.

Споредбено со претходните две учебни години **оправдани изостаноци** во учебната 2024/2025 година изнесуваат 9915, што во однос на минатата учебна година се за 1110 оправдани изостаноци повеќе, а во однос на учебната 2022/2023 година, за 648 оправдани изостаноци повеќе:

2024/2025 година – 9915 оправдани изостаноци, или просек по ученик 19,36

2023/2024 година – 8 805 оправдани изостаноци, или просек по ученик 16,91

2022/2023 година – 9 267 оправдани изостаноци, или просечно по ученик 17,48

Споредено со претходните две учебни години, **неоправданите изостаноци** во учебната 2024/2025 година се 766 и во однос и во однос на изминатите две учебни години истите се драстично зголемени:

2024/2025 година – 766 неоправдани изостаноци, или просек по ученик 1,5

2023/2024 година – 140 неоправдани изостаноци, или просек по ученик 0,26

2022/2023 година - 584 неоправдани изостаноци, или просек по ученик 1,1

Во Нашето училиште има ученици кои го изведуваат воспитно – образовниот процес во паралелки со посебни образовни потреби. Во паралелките со посебни образовни потреби има 8 ученици од кои сите 8 ученици се бројчано оценети. Средниот успех во паралелките со посебни образовни потреби во учебната 2024/2025 година е 4,75, што покажува тренд на намалување споредбено со изминатите две учебни години.

Изостаноци во паралелките со посебни образовни потреби во рамките на нашето училиште оваа година нема, што во однос на последните две години се драстично намалени (направени се само 90 изостаноци во учебната 2023/2024 година, а оваа година 0 изостаноци).

Поведението на учениците со посебните образовни потреби задоволува и сите 8 ученици се со примерно поведение.

Поведението на учениците на ниво на цело училиште задоволува, односно од вкупниот број ученици, сите 520 ученици се со примерно поведение.

Во текот на учебната 2024/2025 година училиштето има изречено 53 педагошки мерки на 38 ученици во 6, 7, 8 и 9 одделение во централното училиште и 8 и 9 одделение во подрачното училиште во с. Возарци, од кои 34 се усни опомени, 6 укор и 12 писмени опомени, поради недолично однесување, прекршување на правилата и нарушување на куќниот ред во училиштето. Исто така имаше и преместување од една во друга паралелка за еден ученик во централното училиште.

Изостаноци во паралелките со посебни образовни потреби во рамките на нашето училиште оваа година нема, што во однос на последните две години се драстично намалени (направени се само 90 изостаноци во учебната 2023/2024 година, а оваа година 0 изостаноци).

Поведението на учениците со посебните образовни потреби задоволува и сите 8 ученици се со примерно поведение.

Поведението на учениците на ниво на цело училиште задоволува, односно од вкупниот број ученици, сите 520 ученици се со примерно поведение.

Сите субјекти во училиштето активно беа вклучени во целиот процес на реализација на планираната Годишна програма за работата на училиштето и секој вработен активно придонесе за целосно импементирање на овогодинешните планирани активности оваа учебна година.

Покрај многубројните силни страни од работата на училиштето за оваа година, сепак во училиштето беа лоцирани и критичните и послаби точки, за кои дополнитело се преложени следните мерки кои ќе се планираат и преземаат во текот на наредната учебна година:

1. Од анализата на поведението, успехот и изостаноците на учениците, како најслаба точка се пројави нередовноста и зголемениот број на оправдани и неоправдани изостаноци. **Предлог мерки за намалување на изостаноците**, односно за превенција од зголемувањето на изостаноците, особено оние неоправданите за во учебната 2025/2026 година:

- Следење на учениците во текот на учебната година, особено оние кои нередовно и неоправдано ја посетувале наставата во учебната 2024/2025 година, со цел навремено преземање на превентивни мерки за намалување на отсуството на оваа ризична категорија на ученици и за оваа учебна година;

- Советување на ученици кои отсуствувале од настава, имаат намален успех или несоодветно се однесуваат во училиштето, особено насочување кон подобрување на однсеувањето на учниците во учебната 2025/2026 година и грижа за нивното ментално здравје;

Во текот на претстојната 2025/2026 учебна година, стручната служба ќе се стреми кон задржување на генерално позитивниот тренд во училиштето и подобрување на одредени аспекти. Преку следење на наставата, однесувањето на учениците и наставниците, ќе презема мерки кон подобрување на квалитетот на наставата, а со тоа и задржување на успехот на училиштето на завидно ниво.

 Во Нашето училиште има ученици кои го изведуваат воспитно – образовниот процес во паралелки со посебни образовни потреби. Во паралелките со посебни образовни потреби има 8 ученици од кои 7 се бројчано оценети, а 1 ученик е описно оценет. Средниот успех во паралелките со посебни образовни потреби во учебната 2023/2024 година е 5,00, што покажува тренд на зголемување во однос на минатите учебни години.

Изостаноци во паралелките со посебни образовни потреби во рамките на нашето училиште има вкупно 90 (просек по ученик 11,25 изостаноци), од кои сите се оправдани изостаноци и тие исостаноци се поради болест. Во однос на минатата учебна година, изостаноците се драстично намалени (направени се само 90 изостаноци во учебната 2023/2024 година, што е за 150 помалку од минатата учебна година и за 449 помалку од учебната 2021/2022 година).

Учениците од машки пол имаат повеќе изостаноци во однос на учениците од женски пол кои немаат ниту еден изостанок. Поведението на учениците со посебните образовни потреби задоволува и сите 8 ученици се со примерно поведение.

Во учебната 2024/2025 година се отпиша само еден ученик, а се запишаа 2 ученици од други училишта од нашата општина, додека пак 1 ученичка престана да посетува настава и беше пријавена кај државен просветен инспектор, општински инспектор и во ЦСР. За истата се подготви јунска сесија, но поради тоа што не се појава, останува повторно во VI одделение. Во училиштето беше реализирана и продолжителна настава за 3 ученици – еден ученик од VII одделение и двајца ученици од VI одделение, кои успешно ја реализираа истата и преминуваат во следно одделение.

Воспитно - образовната работа во училиштето е планирана со Годишната програма за работа на училиштето, а за секој наставен предмет наставниците изработија годишно глобално и тематско планирање. Сите наставници на крајот од секој месец даваат извештаи за реализираните додатни и дополнителни часови и СУА (воннаставни активности од разни области и реализацијата на активностите во секциите во училиштето). Исто така, навремено и уредно се водеше е-дневник и во централното и подрачното училиште, а беа реапизирани и посети на наставата во првото и второто полугодие во учебната 2024/2025 година. Застапени се сите предмети од задолжителната настава, додека од изборната настава се застапени:

* IV одделение (централно и подрачни училишта) – Цртање/сликање и финанскиска писменост во прво полугодие и спорт во второ полугодие, според новата програма од БРО;
* V одделение (централно и подрачни училишта) – Спорт, Математички игри, Мултикултурни работилници и Заштита на животната средина;
* во централното училиште: VI а и VI б одделение – Филозофија за деца и готвење, архитектура и градежништво; VII а и VII б одделение – Филозофија за деца и готвење; VIII а и VIII б одделение – Изборен спорт и IX а и IX б одделение – Вештини за живеење;
* во ПОУ во село Возарци: VI одделение - Етика во религиите и Класична култура; VII одделение – Спорт, извидништво и готвење; VIII одделение – Вештини на живеење и IX одделение- Унапредување на здравјето;
* во ПОУ во село Дреново: VI одделение – Запознавање со религиите и Етика во религиите; VII одделение – Танци и ора и готвење; VIII одделение – Изборен спорт, IX одделение – Вештини за живеење.

Наставата е реализирана во целост, како редовната така и дополнителната и додатната настава, како и воннаставните активности и активностите во дневниот престој. Исто така успешно се реализираа и планираните содржини според Еко-стандардите од интегрираната Еколошка програма во образованието, а училиштето ги дореализира и заедничките активности за Меѓуетничката интеграција во образованието со партнер училиштето „Наим Фрашери“ од с. Неготино, Врапчиште преку добиениот мал грант од МОН за реализација на ваков тип активности, а добиен во учебната 2023/2024 година.

Училиштето во целост ги реализира планираните излети, посети и екскурзии, со исклучок на наставата во природа поради немање на доволен број согласности од родителие, а реализирани беа и сите училишни, општински, регионални, државни и меѓународни натпревари, планирани за оваа учебна година.

Така, учениците од нашето училиште во учебната 2024/2025 година, на организиран начин се натпреваруваа во следните форми на натпреварување и постигнаа:

**Математика:** Општинскиот натпревар по математика беше одржан на 31.01.2025 година, каде учество земаа 27 ученици, каде ученичката Јована Гркова го освои првото место, додека 3 ученици се закитија со 2 место и 6 ученици со 3 место, останатите ученици се здобија со пофалници и учество.

**Биологија и Природни науки:** Училишен натпревар по биологија, беше одржан на 23.01.2025 година, каде се направи селекција и 11 ученици продолжија на општински натрпевар. Истиот беше одржан на 14.02.2025 година, по што 4 ученици со добиено прво, второ и трето место, продолжија на регионален натпревар. Регионален натпревар по биологија се одржа на 28.03.2025 година и постигнати се следниве резултати: 2 втори награди и 2 трети награди, како и 4 пофалници. На државниот натпревар, кој беше одржан на 31.05.2025 година, ученичката Јована Гркова освои 2 награда.

Натпреварите по природни науки беа одржани по следниов редослед: училишен натпревар одржан на 30.01.2025 година, од каде продолжија 13 ученици понатаму; општински натпревар, одржан на 14.02.2025 година, од каде продолжија 6 ученици на регионален натпревар; регионален натпревар по природни науки се одржа на 04.04.2025 година и се добија следниве места – 1 прва награда, 2 втора награда, 7 трета награда и 5 пофалници. На државен натпревар по природни науки, одржан на 18.05.2025 година, ученичката Сара Димитриевска се здоби со прва награда, Надица Дафков и Душко Тасовски се здобија со 2 награда и ученичката Јана Димовска освои трета награда, додека ученикот Давор бошковски се здоби со пофалница.

**Англиски јазик:** На 18.02.2025 година беше оддржан училиштен натпревар по англиски јазик за учениците од 5-9 одделение; Општински натпревар беше одржан на 15.03.2025 година, каде од вкупно 9 ученици се пласираа 7 ученици на регионален натпревар; Регионален натпревар беше одржан на 12.04.2025 година и беа освоени 3 први места, една 2 место и 3 трето место.

**На државниот натпревар по англиски јазик**, кој беше одржан на 10.05.2025 година, 4 ученици земаа учество.

**Географија:** На 24.01.2025 година се одржа училишниот натпревар по географија со учество на 8 ученици. На 17.02 2025 година, се одржа општинскиот натпревар по географија,каде учениците зедоа само учество.

**Ликовно образование:** На 50та Државна изложба на детска ликовна творба на тема „Народната култура како трајна инспирација“, со учество влегоа ученици од 1 одделение, под менторство на наставничката Дијана Бојкова. Исто така, по повод 15 март, на Светскиот ден на правата на потрошувачите, се одржа ликовен конкурс на тема „Нула отпад од храна – подобар и поздрав живот“, организиран од БРО, на кој што конкурс зеде учество ученичката Ева Николова од прво одделение, под менторство на наставничката Дијана Бојкова и беше освоена втора награда.

**Македонски јазик:** На државен натпревар по македонски јазик, од страна на ученичката Ива Николова од ПОУ с. Возарци, освои втора награда.

**Физичко и здравствено образование:** На ден 28.11.2024 година се одржа државно првенство во шах, каде учество зедоа 2 ученици до ПОУ с. Дреново и ПОУ с. Возарци. Учество зедоа и екипи во футсал, категорија машки и женски, како и кошарка, одбојка и ракомет.

На 30.04.2025 година на општински натпревар во голем фудбал (машки) нашите ученици освоија прво место и продолжија на државен натпревар, кој се одржа на 09.05.2025 година и каде нашата екипа го освојува второто место.

Државен натпревар беше одржан и во борење, на 14.03.2025 година, каде ученичката Изабела Зајков го освои второто место.

**Информатика:** На 14.12.2024 година беше одржа државен натпревар по информатичко размислување за учениците од 6-9 одделение, каде што се освоија 3 први места, 5 втори места и 2 трети места. Овие ученици продолжија и на интернационално ниво, и на интернационалниот натпревар одржан на 13.04.2025 година беа добиени 2 втори награди и 7 трети награди.

**На општински натпревар по прва помош** одржан на 24.04.2025 година, организиран од страна на Црвен крст на град Кавадарци, нашето училиште зеде учество со една екипа со ученици од 8 и 9 одделение и на истиот се здоби со прво место во категорија подмладок.

Оваа година во училиштето се реализираа состаноци на Ученичкиот парламент во училиштето, со што до крајот на првото полугодие во учебната 2024/25 година беа избрани претседател, заменик претседател, ученички правобранител и заменик ученички правобранител, а учениците од УЗ се вклучени во сите органи и тела, односно комисии на ниво на училиште, согласно Законот за основно образование. Реализирани беа сите активности по повод недела на детето и прием на првачињата во детската организација, хуманитарна акција по повод недела на детето, еколошка активност со собирање на отпад, одбележување на 8 ми Декември- Св.Климент Охридски, учество на УЗ во органзирање на н на ликовна изложба на тема Зима, литературни конкурси, се изработија правила на однесување во училиштето и училницата. Исто така учениците членови на УЗ имаа работилници со стручната служба во училиштето, на кои беа запознати со педагошките мерки и правилата на однесување во училиштето и истите беа повторно разгледани и по потреба изменети. Реализирани беа и работилници кои се однесуваа на заштита и поддршка на менталното здравје на учениците и развивање на социо-емоционалните вештини кај нив. Меѓу другото, голем дел од учениците од Ученичкиот парламент беа вклучени во повеќе тимови и тела во училиштето (Тим за ненасилство во училиштето, тим за еколошка едукација, тимови за грижа за здравјето на учениците, Подмладокот на црвениот крст, вклучени беа и во Тимот за Меѓуетничка интеграција во образованието, како и во Училишниот одбор, по насоките на МОН, според новиот закон за основно образование и новиот статут на училиштата);

Покрај ова, во учебната 2024/2025 година во училиштето беше реализирано следново:

- **активности за грижа за здравјето на учениците:** стоматолошки прегледи на учениците, одбележување на Светскиот ден за борба против туберкулозата во соработка со ООЦК Кавадарци, едукација за учениците за вршење на лична хигиена и орална хигиена кај учениците од прво и четврто одделение, подобрување на хигиената во училиштето, работилници за штетноста на алкохолот, тутунот и дрогата, презентација на тема Дијабетес или шеќерна болест, одбележување на Светскиот ден за борба против Сидата, едукативна работилница за кардиоваскуларни заболувања, работилници со учениците за грижа за менталното здравје и начини за справување со анксиозност, стрес и депресија; работилници за противпожарна заштита и евакуација, работилници за сптавување со насилството, булиг и сајбер булинг.

**- активности на подмладокот на Црвен крст:** Планираната програма за оваа учебна година беше презентирана пред учениците, запознавање на учениците со целите и задачите на програмата, правата, обврските и за работа на Подмладокот на „Црвен крст“, учество на Клубот на млади при ООУ „Страшо Пинџур“ Кавадарци на работилница „Трговија со луѓе“ од страна на ООЦК и МВР, обележување на Недела на туберкулозата, после која учениците повторно проследија едукација за поставени насоки во санитарни јазли за начинот на вршење лична хигиена, спроведена е акција за чистење на училишниот двор; одбележана е акција за „Денот на гладта – со собирање на парични средства кои потоа беа наменети за правење на пакети со храна и производи од лична хигиена и истите беа донирани на семејства со висок социјален ризик чии деца се наши ученици,презентација на тема „Дијабетес или Шеќерна болест, за учениците од 8 и 9 одделение се одржа обука (врсничка едукација) од страна на едуцирани волонтери на ООЦК Кавадарци на тема „Заштита на менталното здравје“, одбележување на 1-ви Декември – Светскиот ден за борба против СИДА-та, едукативна работилница за Кардиоваскуларни заболувања со учениците од осмо и деветто одделение во соработка со доктор,како и предавање од волонтер од ООЦК Кавадарци одбележување на 31 мај – Светски ден против пушењето. Исто така, оваа година повторно беше активнирана програмата ЦКА-ПХВ, циклус 2024-2025 година, во која 5 наши ученици од 9 одделение, зедоа учество и изработија проект за реновирање на дом на наш уеничка во социјален ризик во централното училиште. Ова го овозможија преку организирање хуманитарни натпревари и хуманитарен базар каде се продаваа рачни изработки за 1ви Април-денот на шегата, како и за Велигденските празници, како и со донации од сограѓани, ученици и родители од нашето училиште.

**- активности на Ученичкиот Парламент:** избирање на претседател на ученичката заедница, како и избирање на ученички правобранител, реализирани беа сите активности по повод недела на детето и прием на првачињата во детската организација, како и активности по повод детската недела, хуманитарна акција по повод недела на детето, еколошка активност со собирање на отпад, одбележување на 8 ми Декември- Св.Климент Охридски, учество на УЗ во органзирање на новогодишната прослава,организирање на ликовна изложба на тема Зима, се изработија правила на однесување во училиштето и училницата. УЗ учествуваше и во подготовките и реализацијата на патрониот празник на училиштето. Исто така учениците членови на УЗ имаа работилници со стручната служба во училиштето, на кои беа запознати со педагошките мерки и правилата на однесување во училиштето и истите беа повторно разгледани и по потреба изменети, како и реализација на низа активности за гриѓа за менталното здравје и обработка на актуелните теми за булинг, сајбер булинг, емоцинална интелигенција - препознавање и справување со емоциите. Меѓу другото, голем дел од учениците од Ученичкиот парламент беа вклучени во повеќе тимови и тела во училиштето (Тим за ненасилство во училиштето, тим за еколошка едукација, тимови за грижа за здравјето на учениците, Подмладокот на црвениот крст, вклучени беа и во Тимот за Меѓуетничка интеграција во образованието, како и во Училишниот одбор, по насоките на МОН, според новиот закон за основно образование и новиот статут на училиштата);

-**активности на Еко – одборот на училиштето и Интегрираната еколошка програма во македонскиот образовен систем:**

На 16.09.2024 година беше одбележан Светскиот ден за заштита на озонската обвивка со работилници во одделенска настава; по повод меѓународниот ден без автомобили, 22.09.2024 година, беше спроведена активност со учениците – велосипедски смотри; на 15. 10. 2024 година беше одбележан Меѓународниот ден на пешаците, Меѓународен ден за намалување на уништување на природата; 5 март - Светски ден за заштеда на енергија- Презентација,,Рационално користење на електрична енергија” ,Светски ден за заштеда на водите, 22 Парил -Светски ден на планетата земја - спроведена еколошка акција – еколошки работилници, чистење и уредување на училишниот двор, целиот училиштен простор и кејот на реката Луда Мара; а се продолжи и со активности за рециклирање на материјали – презентации и работилници, како и собирање на електричен отпад. Во училиштето се реализира и натпревар по објавен конкурс од Екопошката секција по повод Велигденските празници, на кој учество можеа да земат сите ученици во индивидуална или групна соработка со свои експонати изработени од хартија, пластика и дрво. Исто така, на 21 март се одбележа и денот на пролетта и екологијата со низа еколошки акции и работилници, како во централното, така и во подрачните училишта. Училиштето се пријави и за реализација на еколошки денови во април и мај, на државно ниво, на кои што денови се реализираа еколошки собирни активности – собирање на стара облека, стара хартија и стара пластика, како и стари батерии и друг електронски отпад.

* **Училишниот спортски клуб на ООУ „Страшо Пинџур“ Кавадарци**

Според програмата на Училишниот спортски клуб(УСК) при ООУ,,Страшо Пинџур,, оваа година повторно се врати со своите целосни активности, по завршувањето на пандемијата во државата. Најмногу се посвети внимание на активностите кои беа понудени од старна на Федерацијата на Училишен спорт на Македонија како и на престојните натпревари во различни категории реализирани на училишно, општинско, регионално и државно ниво. Преку воннаставните активности планинарење ,пешачење возење велосипед, и други активности беа направени неколку подвизи, како што беше искачување на врвовоте Љубаш и Катунишки камен, и возење велосипед до Моклишкото езеро. Активно учество се зема и на настаните ,,22 Септември- Светскиот ден без велосипеди,, и ,,Отворена училишна спортска недела“, полумаратонот организиран преку Општина Кавадарци и велосипедските смотри. Во второто полугодие од учебната 2024/2025 година се започна со поактивно учество на сите натпревари и разни активности во соработка со Општината и ФФМ и ФУСМАК, па така во проектот “Фудбал во училишта, учество зедоа учениците од I до V одделение и учениците нашето училиште се пласираа на завршните натпревари.

* **активности за општествено корисна и хуманитарна работа**: Учениците од второ одделение заедно со своите наставници спроведоа активност за хуманитарна помош – работилници за рачни изработки, со кои се организира хуманитарен базар, а ова беше во соработка со ученици од 9 одделение од нашето училиште кои учествуваат во програмата Црвен Крст во Акција – Промоција на Хумани Вредности, циклус 2025 година, со реализација на социјален хуманитарен проект за реновирање на дом на наша ученичка. Исто така во училиштето се реализираа и хуманитарни собирни акции од чии средствата беа наменети за помош за ученици во социјално ранливи семејства во подрачното училиште во с. Марена.

**- активности на Детската организација**: Организиран беше свечен прием на првачињата во нашето училиште со пригодна програма и весели ритмички точки подготвени од учениците и наставничките; Одбележан беше 8ми Септември – Денот на независноста на нашата држава; Одбележан беше денот без автомобили – дел од учениците со пешачење а дел го одбележаа со велосипедски смотри; Одбележување на светскиот ден на учителот – со презентација, литературни и ликовни творби од учениците; Свечен прием на првачињата во Детската организација и одбележување на детската недела со завршна приредба; Одбележување на 11 октомври и 23 октомври како значајни денови во нашата историја – со посета на музејот; посета на библиотеката Феткин и развивање на љубовта кон читањето; одбележување на 20 ноември – светскиот ден на детете; Реализација на работилници под мото „Да ги зачуваме училиштата безбедни“, во соработка со Општинската Организација на Црвен Крст и Институтот за јавно здравје и на учениците им беа поделени се флаери преку кои се работеше на превенција за спречување на ширењето на вируси; одбележување на 3ти Декември – денот на децата со посебни образовни потреби; одржани беа разни работилници за украсување на училиштето; организирање на предновогодишни приредби и пролетни работилници, како и завршни приредби кај учениците во одделенска настава.

- **активности во Паралелките со посебни образовни потреби при ООУ„Страшо Пинџур“:** Посета на заболекар, правење на зимница, Одбележување на 3 ти Декември, Дочек на Нова Година, одбележување на 8 ми март преку садење на цвеќе за мама и изработка на честитки, како и организација на фолклорен асамбл со ученици од другите градови кои доаѓаат од специјални училишта – Велес и Неготино, а која што соработка продолжува и понатаму и зема учества на разни општински манифестации. Овие ученици со своите наставници, исто така имаа можност да учествуваат во зимскиот камп со разни активности кој беше одржан во јануари во одмаралиштето Михајлово.

Соработката на родителските совети на ниво на паралелка како и Советот на родители на ниво на училиште продолжува да се одржува преку состаноци. Формата на соработка со родителите се одвиваше преку индивидуални разговори, како и групни и општи родителски средби кои се одвиваа во договор со наставниците, стручната служба во училиштето и родителите. Успешно се реализира соработка и со другите основни училишта во градот, како и со други надворешни институции и невладини организации, како што се Јавно здравје, Медицинскиот центар, МВР Кавадарци, Локална Самоуправа на град Кавадарци, ОСПМП, СППМД, Црвен Крст и НВО „Тисовец“ од с. Возарци. Особено поголема беше соработката во периодов со Јавно здравје, Медицинскиот центар, Црвен ОО Крст на град Кавадарци и Младинскиот центар во општината за менталното здравје на учениците и вработените во училиштето, како и советодавно во однос на актуелните тематики како што е булингот, со учество на проекти кои се одвиваа во соработка со сите општини на ниво на држава.

Стручната служба реализира советување со родители на ученици кои нередовно ја посетуваат наставата и ученици кои имаат намален успех, во првото и второто полугодие во учебната 2024/2025 година. Исто така беа реализирани и програмите за работа со ученици вклучени со инклузија, за ранливи групи на ученици и за надарени ученици, кои по нивната индентификација, беа следени во текот на првото полугодие и се работеше индивидуално и групно за подобрување на нивниот социјален и емоционален статус. Се работи и во подршка на наставниците во подготвување на педагошка евиденција и документација и за реализација на годишните планови и програми и при изработувањето на индивидуалните образовни планови за учениците вклучени во инклузија, во соработка и со образовните асистенти на овие ученици. Исто така во однос на програмата за професионално усовршување на воспитно-образовниот кадар беа реализирани неколку обуки: Обука на наставниците за реализација на наставата од прво до петто одделение по новите планови и програми доенсени од МОН и БРО, заедно со останатите наставници кои се вклучуваат во одделенска настава според новите измени во Законот за основно образование, како и обука на наставниците во предметна настава според новата наставна програма во шесто одделение; обука за наставниците за работа нови современи методи – според обуките понудени од Каталогот за обуки на наставници од страна на БРО; обука на стручните соработници на тема: „Ментално здравје и квалитетна училишна клима, како и обуки на инклузивниот тим во соработка со УНИЦЕФ на тема: „Поддршка при примената на ААК во основнот обраозвание„, наменета за Центрите за поддршка. Исто така, одржани беа и обуки за менструално и сеопфатно сексуално образование во Велес, а исто беа реализирани и обуки за раководните лица и стручните служби, во согласност со новините во однос на индикатори за квалитет во училиштата, какои и новите промени во однос на изготвување на самоевалуација и развоен план. Одржани беа и разни состаноци и дисеминациина наставниците за изработка на новите и веќе постоечките наставни програми во оваа учебна година, како и за програмите на учениците кои се во иклузија, како и следење на повеќе вебинари од областа на воспитанието и образованието преку ЕДУИНО платформата во соработка со БРО.

Во текот на целата учебна година во училиштето имаше увиди од страна на општински и државни просветни инспектори, како и советници од БРО, за почетокот на новата учебна година, реализацијата на наставата по новите програми во шесто одделение, водење на педагошката евиденција и документација, запишувањето на првачиња, како и за пријавените ученици кои нередовно ја посетуваат наставата во текот на учебната година. Исто така училиштето оствари соработка и со Центарот за социјални работи по основ на одредени случаи за ученици од училиштето.

Во текот на целата учебна година редовно ја реализираа планираната програма сите органи на училиштето (Училишен одбор, Совет на родители и Активите на одделенска и предметна настава – преку континуирани онлајн состаноци на овие органи и тела). Следењето на реализацијата на воспитно-образовната работа во училиштето, како и педагошката евиденција и документација ја вршеа директорот и стручната служба во училиштето. Се реализираа и посети на часови, а со посебен акцент на наставата по новите програми во одделенска настава и во шесто одделение во предметна настава. Документацијата редовно се водеше дневниците на паралелките, а ученицие за својот успех преку евидентините листови беа известени на 22.01.2025 година, додека пак на 13.06.2025 година учениците од деветто одделение ги добија своите свидетелства, а за останатите ученици свидетелствата следеа на 25.06.2025 година.

**Изготвиле:**

**Педагошко-психолошка служба**

**Директор**

 **\_\_\_\_\_\_\_\_\_\_\_\_\_\_\_\_\_\_\_\_\_**

 **Илинка Бакева Тасева**